ವ್ಯಾಕ್ಸಿನ್ ವಿತರಣೆ ಉದ್ಘಾಟಿಸಲಿರುವ ಮೋದಿ.. ರಾಜ್ಯದ 2 ಆಸ್ಪತ್ರೆಗಳು ಆಯ್ಕೆ ಬೆಂಗಳೂರು: ಇದೇ ಜನವರಿ 16 ರಂದು ದೇಶದಾದ್ಯಂತ ವ್ಯಾಕ್ಸಿನ್ ವಿತರಣೆ ನಡೆಸಲಾಗುವುದು ಎಂದು ಕೇಂದ್ರ ಸರ್ಕಾರ ಹೇಳಿದೆ. ಅಂದು ವೆಬ್ಕ್ಯಾಸ್ಟ್ ಮೂಲಕ ಪ್ರಧಾನಿ ಮೋದಿ ವ್ಯಾಕ್ಸಿನ್ ವಿತರಣೆಯನ್ನ ಲಾಂಚ್ ಮಾಡಲಿದ್ದಾರೆ ಎನ್ನಲಾಗಿದೆ. ಕರ್ನಾಟಕದ ಎರಡು ಆಸ್ಪತ್ರೆಗಳಾದ ಬೆಂಗಳೂರು ಮೆಡಿಕಲ್ ಕಾಲೇಜ್ ಅಂಡ್ ರಿಸರ್ಚ್ ಇನ್ಸ್ಟಿಟ್ಯೂಟ್BMCRI ಹಾಗೂ ಕರ್ನಾಟಕ ಇನ್ಸ್ಟಿಟ್ಯೂಟ್ ಆಫ್ ಮೆಡಿಕಲ್ ಸೈನ್ಸ್KIMS ಆಸ್ಪತ್ರೆಗಳನ್ನು ಉದ್ಘಾಟನಾ ಕಾರ್ಯಕ್ರಮಕ್ಕೆ ಆಯ್ಕೆ ಮಾಡಲಾಗಿದೆ. ಇತ್ತ ದೇಶದಾದ್ಯಂತ ಒಟ್ಟು 5,000 ಜಾಗಗಳಲ್ಲಿ ವ್ಯಾಕ್ಸಿನ್ ವಿತರಣೆ ನಡೆಯಲಿದೆ. ಈ ಪೈಕಿ ಕರ್ನಾಟಕದ 235 ಸೈಟ್ಗಳಲ್ಲಿ ವ್ಯಾಕ್ಸಿನ್ ವಿತರಣೆ ನಡೆಯಲಿದೆ, ಕರ್ನಾಟಕ 13.9 ಲಕ್ಷ ವ್ಯಾಕ್ಸಿನ್ ಡೋಸ್ಗಳನ್ನ ಸ್ವೀಕರಿಸಲಿದೆ. ನಾವು 29,000ಕ್ಕಿಂತಲೂ ಹೆಚ್ಚು ಶಾರ್ಟೇಜ್ ಯೂನಿಟ್ಗಳನ್ನ ಹೊಂದಿದ್ದೇವೆ. ಇಲ್ಲಿ ವ್ಯಾಕ್ಸಿನ್ಗಳನ್ನ ಸುರಕ್ಷಿತವಾಗಿ ಇಡಬಹುದು ಎಂದು ನಿನ್ನೆ ಆರೋಗ್ಯ ಸಚಿವ ಸುಧಾಕರ್ ಹೇಳಿಕೆ ನೀಡಿದ್ದಾರೆ ಎನ್ನಲಾಗಿದೆ. ಬಿಎಮ್ಸಿಆರ್ಐ ಮತ್ತು ಕಿಮ್ಸ್ ಆಸ್ಪತ್ರೆಗಳಲ್ಲಿ ವ್ಯಾಕ್ಸಿನ್ ಡೋಸ್ಗಳನ್ನು ಪಡೆಯುವ ಆರೋಗ್ಯ ಕಾರ್ಯಕರ್ತರು ನಂತರ ವೆಬ್ಕ್ಯಾಸ್ಟ್ ಮೂಲಕ ಕೇಂದ್ರದ ಟೀಮ್ ಜೊತೆಗೆ ಮಾತುಕತೆ ನಡೆಸಲಿದ್ದಾರೆ ಎನ್ನಲಾಗಿದೆ. ಇನ್ನು ಜನವರಿ 11 ರಂದು ವ್ಯಾಕ್ಸಿನ್ ಹಂಚಿಕೆ ಕುರಿತಂತೆ ಮೋದಿ ಎಲ್ಲ ರಾಜ್ಯಗಳ ಸಿಎಂಗಳ ಜೊತೆ ವಿಡಿಯೋ ಕಾನ್ಫರೆನ್ಸ್ ಮೂಲಕ ಚರ್ಚಿಸಲಿದ್ದಾರಂತೆ. ಕೋವಿನ್ನಲ್ಲಿ ಕಾಣಿಸಿಕೊಂಡ ತಾಂತ್ರಿಕ ದೋಷ ಇನ್ನು ಇತ್ತೀಚೆಗೆ ಬಿಎಮ್ಸಿಆರ್ಐನಲ್ಲಿ ನಡೆಸಲಾದ ಡ್ರೈರನ್ ವೇಳೆ CoWIN ಸಾಫ್ಟ್ವೇರ್ನಲ್ಲಿ ತಾಂತ್ರಿಕ ದೋಷ ಕಾಣಿಸಿಕೊಂಡ ಹಿನ್ನೆಲೆ ಡ್ರೈರನ್ ಸರಾಗವಾಗಿ ನಡೆದಿಲ್ಲ ಎನ್ನಲಾಗಿದೆ. ಇನ್ನು ಈ ಕುರಿತು ಹೇಳಿಕೆ ನೀಡಿರುವ ಹಿರಿಯ ಆರೋಗ್ಯ ಅಧಿಕಾರಿಯೊಬ್ಬರು ನಮಗೆ ವ್ಯಾಕ್ಸಿನ್ ಪಡೆದುಕೊಂಡವರನ್ನ ವೆಬ್ಕ್ಯಾಸ್ ಮೂಲಕ ಕೇಂದ್ರ ಸರ್ಕಾರದ ಜೊತೆಗೆ ಮಾತುಕತೆ ನಡೆಸಲು ಒತ್ತಾಯವಿದೆ. ನಾವು ಬೇರೊಂದು ಆಸ್ಪತ್ರೆಯನ್ನ ಅಥವಾ ಮೆಡಿಕಲ್ ಸೆಂಟರ್ನ್ನು ಆಯ್ಕೆ ಮಾಡಲು ಮುಂದಾಗಿದ್ದೇವೆ. ಈ ಕುರಿತು ಶೀಘ್ರದಲ್ಲೇ ನಿರ್ಧಾರ ತೆಗೆದುಕೊಳ್ಳಲಿದ್ದೇವೆ ಎಂದಿದ್ದಾರೆ.